5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 423 της 7/13 Μαΐου 1966 (ΦΕΚ Α΄ 108) Περί επεκτάσεως των άρθρ. 1 και 2 του Νόμ. 4464/1965 και επί των θέσεων Β΄ και Γ΄ κατηγορίας των Διοικητικών υπαλλήλων του Πανεπιστημίου Αθηνών και των Νοσοκομείων Αρεταιείου και Αιγινητείου. Έχοντες υπ’ όψει:1)το άρθρ. 2 (παρ. 11) του Νόμ. 4464/65, 2)την γνώμην της Συγκλήτου του Πανεπιστημίου Αθηνών (Συνεδρία:1.6.65), 3)την υπ’ αριθ. 3/5.1.66 σύμφωνον γνώμην του Ανωτάτου Συμβουλίου Δημοσίων Υπηρεσιών και 4)την υπ’ αριθ. 199/9.3.66 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατατάσσομεν: Άρθρον μόνον.-Ι.Αι διατάξεις των άρθρ. 1 και 2 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ.» επεκτείνονται και επί των θέσεων Β΄ και Γ΄ κατηγορίας των Διοικητικών Υπαλλήλων του Πανεπιστημίου Αθηνών και των Νοσοκομείων Αιγινητείου και Αρεταιείου. ΙΙ.Η κατά την παρ. 8 του άρθρ. 2 του Νόμ. 4464/1965 ειδική επιτροπή συγκροτείται δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών αποτελείται δε εξ ενός μέλους του ΑΣΔΥ υποδεικνυομένου υπό του Σώματος, εξ ενός ανωτέρου υπαλλήλου του Γενικού Λογιστηρίου του Κράτους και εξ ενός ανωτάτου ή ανωτέρου υπαλλήλου του Πανεπιστημίου Αθηνών. 